Egyéb bizonylatok

Előfordulnak olyan bevételek és kiadások, melyekről nem készül számla. Ezeknek a rendszerbe rögzítésére jött létre az egyéb bizonylatok kezelése. Ezek leggyakrabban:

ÁFA fizetés vagy visszaigénylés

Munkabérek fizetése

Járulékok, illetékek fizetése

A Pénzügy → Egyéb bizonylatok menüpontban van lehetőség kezelni ezeket a kiadásokat és bevételeket, amelyeket szeretnénk a banki vagy pénztári műveletekben szerepeltetni, de nem tartoznak hozzájuk számlák. Ezeket a tételeket vagy előre lehet rögzíteni és a tranzakciókhoz hozzárendelni, vagy pedig a tranzakció rögzítés közben is van lehetőség a létrehozásukra. A következő adatokat kell megadni az egyéb bizonylat látrehozásánál:

Megjegyzés: a bizonylat keletkezésének oka

Partner neve: a partner kiválasztandó a partner nyilvántartásból

Dátum: a bizonylat dátuma

Típus: modulfüggő, normál esetben csak Egyéb lehet és nem módosítható

Összeg: ki kell választani, hogy Követelés vagy Kötelezettség, majd meg kell adni az összeget.

A Bizonylat lezárása gombbal fejezhetjük be a műveletet.

Ha most szeretnénk hozzárendelni az egyéb bizonylathoz teljesítő tételeket, akkor a következő gombok állnak rendelkezésre a kiválasztáshoz:

Vevői számla: A pénzügyi számlanyilvántartásban szereplő összes vevői számla listája, amelyeknek az állapota nem lezárt

Szállítói számla: Rendezetlen állapotú szállítói számlák listája

Összes számla: A rendszerben szereplő összes rendezetlen számla listája

Partner számlái: A pénztárbizonylat fejlécében kiválasztott partner rendezetlen számlái

Pénztárbizonylat tétel: Másik pénztárbizonylatok olyan tételei, amelyhez nincs hozzárendelve semmi

Banki tranzakció: Banki tranzakciók közül azok, amelyekhez nincs hozzárendelve semmi

Korábban rögzített kiadás/bevétel: A rendszerbe rögzített egyéb tételek

A bizonylat rögzítését követően a Pénzügy → Egyéb bizonylatok → Hátralékos bizonylatok listában találhatóak meg azok, amelyekhez még nincs megfelelő értékben hozzárendelve teljesítő tétel.